PERUSTELUT

Vaikka yhdestoista Euroopan kehitysrahasto (EKR) on tullut voimaan, jäsenvaltioiden rahoitusosuuksia koskevaa uutta menettelyä (yhdenteentoista Euroopan kehitysrahastoon sovellettavasta varainhoitoasetuksesta annetun neuvoston asetuksen (EU) 2015/323 21–24 artikla) sovelletaan ensimmäisen kerran vasta vuoden 2016 ensimmäiseen maksuerään. Neuvoston asetuksen (EU) 2015/323 63 artiklan mukaan asetuksen 21–24 artiklassa säädettyä jäsenvaltioiden rahoitusosuuksia koskevaa menettelyä sovelletaan ensimmäisen kerran vuoden n + 2 rahoitusosuuksiin sillä edellytyksellä, että yhdennentoista EKR:n sisäinen sopimus tulee voimaan vuoden n jälkeen (1. maaliskuuta 2015 = n + 1). Näin ollen kyseisiä artikloja sovelletaan vuonna n + 2 (vuoden 2016 ensimmäinen rahoituspyyntö). Siihen asti Euroopan komissio soveltaa jäsenvaltioiden rahoitusosuuksia koskevissa kyseisten artiklojen soveltamisalaan liittyvissä asioissa kymmenennen EKR:n varainhoitoasetusta.

Tämän vuoksi ja kymmenennen EKR:n varainhoitoasetuksen 57 artiklan 5 kohdan mukaisesti tämä ehdotus sisältää

–varainhoitovuoden 2015 rahoitusosuuden kolmannen erän määrän.

Kymmenennen EKR:n varainhoitoasetuksen 57 artiklan 7 kohdan mukaisesti ehdotuksessa yksilöidään komission hallinnoima määrä ja Euroopan investointipankin (EIP) hallinnoima määrä.

EIP on kymmenennen EKR:n varainhoitoasetuksen 145 artiklan mukaisesti toimittanut komissiolle ajantasaistetut ennakkoarviot hallinnoimiaan välineitä koskevista maksusitoumuksista ja maksuista.

Varainhoitoasetuksen 58 artiklan 2 kohdan mukaisesti rahoitusosuuksien maksupyynnöissä olisi käytettävä ensin aiemmista EKR:ista käytettävissä olevat määrät aikajärjestyksessä. Tämän ehdotuksen maksupyynnöissä on näin ollen komission ja EIP:n osalta kyse kymmenennen EKR:n määristä.

Kymmenennen EKR:n varainhoitoasetuksen 57 artiklan 5 kohdan mukaisesti neuvoston on päätettävä tästä ehdotuksesta viimeistään 21 kalenteripäivän kuluttua siitä, kun komissio on sen esittänyt, ja jäsenvaltioiden on maksettava rahoitusosuutensa kolmas erä viimeistään 21 kalenteripäivän kuluttua päivästä, jona neuvoston päätös on annettu niille tiedoksi.

EKR:n varainhoidon siirtymätoimenpiteistä 1 päivästä tammikuuta 2014 yhdennentoista EKR:n voimaantuloon saakka (siirtymävaiheen rahoitusjärjestely) 12 päivänä joulukuuta 2013 annetun neuvoston päätöksen 2013/759/EU 1 artiklan toisen alakohdan mukaisesti kahdeksannen, yhdeksännen ja kymmenennen EKR:n sisäisten sopimusten 1 artiklan 2 kohdan a alakohdassa tarkoitettuja jäsenvaltioiden rahoitusosuuksia vähennetään vastaavasti yhdennentoista EKR:n sisäisen sopimuksen voimaantulon jälkeen. Vähennys vaikuttaa vuosina 2015, 2016 ja 2017 jäsenvaltioiden rahoitusosuuksiin komissiolle riippuen siitä, minkä mukautusvaihtoehdon kukin jäsenvaltio valitsee.

Kymmenennen EKR:n varainhoitoasetuksen 60 artiklan 1 kohdassa säädetään, että jos jäsenvaltio ei suorita rahoitusosuutensa eriä määräajassa, maksamattomalta määrältä peritään korko; koronmaksua koskevista yksityiskohdista säädetään samassa artiklassa.

2015/0246 (NLE)

Ehdotus

NEUVOSTON PÄÄTÖS

Euroopan kehitysrahaston rahoittamiseksi vuonna 2015 suoritettavista jäsenvaltioiden rahoitusosuuksista sekä vuoden 2015 kolmannesta maksuerästä

EUROOPAN UNIONIN NEUVOSTO, joka

ottaa huomioon Euroopan unionista tehdyn sopimuksen ja Euroopan unionin toiminnasta tehdyn sopimuksen,

ottaa huomioon neuvostossa kokoontuneiden jäsenvaltioiden hallitusten edustajien sisäisen sopimuksen vuosia 2014–2020 koskevaan monivuotiseen rahoituskehykseen perustuvan unionin avun rahoituksesta AKT–EU-kumppanuussopimuksen mukaisesti sekä rahoitustuen myöntämisestä Euroopan unionin toiminnasta tehdyn sopimuksen neljännessä osassa tarkoitetuille merentakaisille maille ja alueille, jäljempänä ’kymmenennen EKR:n sisäinen sopimus’, ja erityisesti sen 7 artiklan,

ottaa huomioon kymmenenteen Euroopan kehitysrahastoon sovellettavasta varainhoitoasetuksesta 18 päivänä helmikuuta 2008 annetun neuvoston asetuksen (EY) N:o 2015/2008, jäljempänä ’kymmenennen EKR:n varainhoitoasetus’, ja erityisesti sen 57 artiklan 5 kohdan,

ottaa huomioon Euroopan komission ehdotuksen,